**ZAPISNIK**

 sa 19. sjednice Općinskog vijeća Općine Tompojevci, održane u vijećnici Općine Tompojevci, A.G. Matoša 9, Tompojevci, dana 25. veljače 2020. godine s početkom u 18,00 sati.

**Sjednici su nazočni članovi Općinskog vijeća Općine Tompojevci**

1. Dubravko Martić - predsjednik
2. Zlatko Potočki - potpredsjednik Općinskog vijeća
3. Ivan Štefanac
4. Jelena Kovačević
5. Bernadica Sitaš
6. Damir Tkalec
7. Amalija Lovrić
8. Dejan Ljikar
9. Tatjana Penavić
10. Zdravko Galović
11. Tomislav Panenić
12. Danijel Račman - stigao na 2. točku

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kujundžić - zamjenica Općinskog načelnika
3. Slavko Ždinjak - zamjenik općinskog načelnika iz reda pripadnika rusinske nacionalne manjine, stigao na 2. točku
4. Kata Cvitković – pročelnica JUO
5. Igor Štrangarević – direktor Komunalca d.o.o. Vukovar
6. Lidija Marijanović –Voditelj poslovne jedinice za gospodarenje otpadom u Komunalcu d.o.o.
7. Albert Varga – voditelj LAG-a Srijem
8. Mladen Markešić – ravnatelj razvojne agencije TINTL

Predsjednik Općinskog vijeća pozdravlja nazočne, utvrđuje da postoji kvorum za održavanje sjednice (nazočno 11 vijećnika do druge točke, a od druge točke 12) i da se mogu donositi pravovaljane odluke, te predlaže dnevni red:

**DNEVNI RED:**

1. Usvajanje skraćenog zapisnika s prošle sjednice Općinskog vijeća.
2. Izvješće o radu davatelja javne usluge prikupljanja miješanog i biorazgradivog komunalnog otpada - tvrtke Komunalac d.o.o. Vukovar, na području Općine Tompojevci za 2019. godinu
3. Izvješće o radu LAG-a.
4. Izvješće o radu Razvojne agencije TINTL-a i Ureda za međunarodnu suradnju TINT-a.
5. Izvješće o radu Općinskog načelnika za period od 01. srpnja do 31. prosinca 2019. g.
6. Izvješće o izvršenju Programa upravljanja imovinom u vlasništvu Općine Tompojevci za 2019. god.
7. Prijedlog odluke o načinu upravljanja i korištenja sportskih građevina u vlasništvu Općine Tompojevci.
8. Statutarna odluka o izmjenama i dopunama Statuta Općine Tompojevci.
9. Smjernice za organizaciju i razvoj sustava civilne zaštite Općine Tompojevci za period od 2020. do 2023. godine.
10. Različito.

Dnevni red jednoglasno prihvaćen ( 11 glasova „ZA“).

**Točka 1.**

*Usvajanje skraćenog zapisnika s prošle sjednice Općinskog vijeća*

Predsjednik vijeća dao je na raspravu i usvajanje Zapisnik s prošle sjednice Općinskog vijeća.

**Zapisnik bez rasprave usvojen jednoglasno ( 11 glasova „ZA“).**

**Točka 2.**

*Izvješće o radu davatelja javne usluge prikupljanja miješanog i biorazgradivog komunalnog otpada - tvrtke Komunalac d.o.o. Vukovar, na području Općine Tompojevci za 2019. godinu*

Predsjednik vijeća daje riječ direktoru Komunalca d.o.o. Vukovar.

*Igor Štrangarević* - pozdravlja sve nazoče i poziva Lidiju Marijanović da podnese izvješće.

*Lidija Marijanović –* miješani komunalni otpad prikuplja se jedan puta tjedno, papir i plastika jedan puta mjesečno, a glomazni otpad jedan puta godišnje besplatno. Količine sakupljenog otpada plastike i papira su se povećale u odnosu na 2018. godinu, a također i količine glomaznog otpada. Za odvojeno prikupljanje otpada građani su dobro koristili reciklažno dvorište, a koristili su također i mobilno reciklažno dvorište. Edukacija korisnika javne usluge obavljena je u četvrtom mjesecu prošle godine, ovisno o mjestu održavanja, negdje je bila posjećenost veća, a negdje manja. Podijeljene su obavijesti i vrećice svim korisnicima javne usluge.

Otvorena rasprava.

Tatjana Penavić – što god smo donijeli u mobilno reciklažno dvorište ništa niša nije primljeno, rečeno je da odložimo na zelene otoke. Kontejneri na groblju u Berku su bili slabo pražnjeni, sada su oba kontejnera postavljena na ulazu u groblje i sada građani s gornjeg dijela groblja sav otpad bacaju u ograđeni prostor koji se nalazi na groblju, a manje u kontejner. Da bi se to spriječilo predlaže da se jedan kontejner prebaci u gornji dio groblja.

Lidija Marijanović – još jednom se ispričava zbog neugodnosti, imali su problema s djelatnikom, sada je dobio upute i neće se to više ponoviti.

Igor Štrangarević – pronaći će rješenje s načelnikom u vezi kontejnera.

Damir Tkalec – da li se može postaviti neki nadzor ( videonadzor) nad kontejnerima na grobljima, jer građani stvarno svašta bacaju ( ima i šuta).

Predsjenik vijeća – imamo sad reciklažo dvorište i građani imaju gdje odvesti to smeće.

Igor Štrangarević – puno gori situaciju imali smo u Vukovaru, kontejneri su na oku pa opet ima svega. Postavili smo i videonadzor na nekoliko kritičnih mjesta, ali sve to košta. I za postavljanje kamera treba odluka Općinskog vijeća, a tu je i Uredba o zaštiti osobnih podataka i o tome se mora voditi računa.

Općinski načelnik – zahvaljuje predstavnicima Komunalca na izvješću i iscrpnim odgovorima. Imamo i komunalnog i poljoprivrednog redara od 01.01.2020. koji može nešto doraditi i odraditi, to nije problem samo u Bokšiću, treba se pokazati kultura.

Tomislav Panenić – do prije pet godina imali smo divlje deponije, zadovoljan je sa prikupljanjem i razvrstavanjem otpada, dajmo ljudima vremena da se prilagode i što više informacija. Solidni smo u odnosu na druge općine.

**Općinsko vijeće je sa 12 glasova „ZA“ donijelo :**

**Odluku o prihvaćanju izvješća o radu davatelja javne usluge prikupljanja miješanog i biorazgradivog komunalnog otpada - tvrtke Komunalac d.o.o. Vukovar, na području Općine Tompojevci za 2019. godinu**

**Točka 3.**

*Izvješće o radu LAG-a*

Pr**e**dsjednik Općinskog vijeća daje riječ Albertu Vargi.

Albert Varga je podnio izvješće o radu LAG-a i upoznao vijećnike sa svim poduzetim aktivnostima od raspisivanja natječaja, sudjelovanja u pripremi projekata, provođenju edukacija, pružanju informacija, podmirivanju svih troškova poslovanja i ostalo.

Otvorena rasprava.

Amalija Lovrić pita predsjednika vijeća da li trebamo glasati o ovom izvješću jer ga nismo dobili u materijalima.

Tomislav Panenić predlaže da se o izvješću raspravlja ( vrijedi i za slijedeću točku), a glasovati ćemo kad dobijemo u pisanom obliku. Postavlja pitanje koji su korisnici s naše općine dobili po 15.000,00 eura iz mjere 6.3., i koliko je općina i gradova sada u LAG-u.

Albert Varga – imamo 11 općina i 3 grada, a korisnici su Krunoslav Petričević iz Tompojevaca, Andrijana Čordaš iz Mikluševaca, Stanislav Kovačević iz Čakovaca i Sanja Grubač iz Čakovaca.

**Točka 4.**

*Izvješće o radu Razvojne agencije TINTL-a i Ureda za međunarodnu suradnju TINT-a*

Pr**e**dsjednik Općinskog vijeća daje riječ Mladenu Markešić.

Mladen Markešić podnio izvješće o svim aktivnostima i problemima s kojima su se susretali tijekom 2019. godine (prijavljeno je oko 120 projekata, odobreno 53 projekta, od toga 12 projekata Općini Tompojevci, govorio o Zakonu o gradu Vukovaru, o snimanju filma o Berku, o radu s gospodarstvenicima, problemu oko zapošljavanja - snizili i kriterije, ali nema zainteresiranih ….). Zahvaljuje načelniku i djelatnicima općine na suradnji.

Tomislav Panenić – zahvaljuje na trudu koji se poduzima, razumije frustriranost oko područja grada Vukovara, specifično je pitanje i želimo našu priliku koja je sada ograničena.

Amalija Lovrić – poduzetničko potporna institucija, što to znači.

Mladen Markešić – neće se ništa u djelovanju promijeniti, samo ćemo moći od ministarstva povući sredstva za rad, što do sada nije bilo moguće.

Općinski načelnik – zahvaljuje Albertu i Mladenu na suradnji, i više nego što mogu iziđu u susret. Poziva vijećnike da daju svoje prijedloge projekata za prijavu na natječaje.

**Točka 5.**

*Izvješće o radu Općinskog načelnika za period od 01. srpnja do 31. prosinca 2019. g*

Pr**e**dsjednik Općinskog vijeća daje riječ Općinskom načelniku.

*Općinski načelnik -* Kroz ovo izvješće prikazano je što se radilo u periodu od 01.07. - 31.12.2019. g. Potom je upoznao vijećnike sa sadržajem izvješća i stavio naglasak na aktivnosti koje su provedene u 2019. godini ( provedene aktivnosti u području socijale, predškolskog odgoja i udruga, prijave i provedbe projekta, održavanje komunalne infrastrukture, izgradnja spomen obilježja u Bokšiću i Tompojevcima i ostalo).

**Općinsko vijeće je jednoglasno sa 12 glasova „ZA“ donijelo**

**Odluku o prihvaćanju Izvješća o radu Općinskog načelnika**

**za period od 01. srpnja do 31. prosinca 2019. god.**

**Točka 6.**

*Izvješće o izvršenju Programa upravljanja imovinom u vlasništvu Općine Tompojevci za 2019. god.*

Pr**e**dsjednik Općinskog vijeća daje riječ Kati Cvitković.

Kata Cvitković - Plan upravljanja imovinom za 2019. godine donijet je 25.10.2018. godine. Navedenim Planom propisano je da Općinski načelnik izvještava Općinsko vijeće o provedbi Plana za prethodnu godinu. Potom je pojašnjeno sve što je planirano i ostvareno u 2019. godini u vezi upravljanja stanovima, kućama, poslovnim prostorima i zemljištem; rješavanje imovinsko pravnih odnosa, planiranih i ostvarenih investicija, kao i postupci vezani uz savjetovanja sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu općine Tompojevci.

**Općinsko vijeće je, bez rasprave, jednoglasno sa 12 glasova „ZA“ donijelo:**

**Odluku o prihvaćanju Izvješća o izvršenju Programa upravljanja imovinom u vlasništvu Općine Tompojevci za 2019 god.**

**Točka 7.**

*Prijedlog odluke o načinu upravljanja i korištenja sportskih građevina u vlasništvu Općine Tompojevci*

Pr**e**dsjednik Općinskog vijeća daje riječ Kati Cvitković.

Kata Cvitković – po nalogu revizije i u skladu s danim očitovanje, Općina se obvezala do kraju mjeseca ožujka donijeti Odluku o načinu upravlja i korištenja sportskih građevina u vlasništvu Općine Tompojevci. Sportske građevine na području Općine su nogometna igrališta s pratećim objektima u naseljima Berak, Mikluševci i Tompojevci, i igralište za male sportove u Berku. Predlaže se nogometna igrališta dati na upravljanje i korištenje nogometnim klubovima sukladno članku 69. Zakona o sportu za provođenje programa javnih potreba u sportu, a igralište za male sportove dati na korištenje mjesnom odboru i ostalim udrugama za zadovoljavanje potreba za bavljenje sportom i sportskom rekreacijom.

**Općinsko vijeće je, bez rasprave, jednoglasno sa 12 glasova „ZA“ donijelo**

**Odluku o načinu upravljanja i korištenja sportskih građevina u vlasništvu Općine Tompojevci**

**Točka 8.**

*Statutarna odluka o izmjenama i dopunama Statuta Općine Tompojevci*

Pr**e**dsjednik Općinskog vijeća daje riječ Kati Cvitković.

Kata Cvitković – člankom 16. Zakona o izmjenama i dopunama Zakona o lokalnoj i područnoj (regionalnoj) samoupravi (NN br. 98/19) propisano je da su jedinice lokalne i područne (regionalne) samouprave dužne uskladiti svoje statute i druge opće akte s odredbama toga Zakona u roku od 60 dana od dana stupanja na snagu Zakona. Taj rok istječe 01.03.2020.godine. Promjene Zakona u svezi su i sa novim Zakonom o sustavu državne uprave („Narodne novine“ broj 66/19) koji je ukinuo Urede državne uprave u županijama a samim time i njihovu nadležnost u domeni nadzora zakonitosti općih akata koje donosi predstavničko tijelo Općine. Predloženom Statutarnom odlukom se usklađuje Statut Općine s odredbama Zakona o izmjenama i dopunama Zakona o lokalnoj i područnoj (regionalnoj) samoupravi ( NN br. 98/19).

**Općinsko vijeće je, bez rasprave, jednoglasno sa 12 glasova „ZA“ donijelo**

**Statutarnu Odluku o izmjenama i dopunama Statuta Općine Tompojevci**

**Točka 9.**

Smjernice za organizaciju i razvoj sustava civilne zaštite Općine Tompojevci

za period od 2020. do 2023. godine.

Pr**e**dsjednik Općinskog vijeća daje riječ Kristini Kujundžić.

Kristina Kujundžić – prema Zakonu o sustavu civilne zaštite donose se smjernice za organizaciju i razvoj sustava CZ svake četiri godine. Ove smjernice donose se za period od 2020 – 2023 godine. To je dokument kojim je određen smjer kretanja civilne zaštite i razvoja sustava civilne zaštite, odnosno podloga za planiranje, osposobljavanje i uvježbavanje operativnih snaga.

Otvorena rasprava.

Tomislav Panenić – da li će civilna zaštita imati svoju funkciju u slučaju pojavljivanja koronavirusa, jer to je neka vrst ugroze i u takvim situacijama treba organizirati život.

Kristina Kujundžić – dobili smo obavijest od ravnateljstva CZ da pratimo situaciju, a u slučaju potrebe postupati ćemo prema njihovim preporukama i nalozima.

**Općinsko vijeće je jednoglasno sa 12 glasova „ZA“ donijelo:**

**Smjernice za organizaciju i razvoj sustava civilne zaštite Općine Tompojevci**

**za period od 2020. do 2023. godine**

**Točka 10.**

*Različito*

Amalija Lovrić – što je s našim zubarom, trebao je početi raditi prije godinu dana.

Općinski načelnik – uputiti ćemo dopis i tražiti pojašnjenje.

Zdravko Galović – znamo, a pitamo.

Tomislav Panenić – u nadležnosti je županije, ali idemo pitati ( sve je to do ravnatelja).

Predsjednik vijeća – sa predsjednicima smo održali konstruktivne sastanke, načelnik je iznio sve što se i što će se raditi.

Kristina Kujundžić – otvorila pitanje izrade grba i zastave Općine. Upoznala s poduzetim aktivnostima nje i pročelnice. Od državnog arhiva smo dobili dopis da nemaju podataka o povijesnom grbu i znakovlju Općine. Postoji dvije mogućnosti, hoćemo li raspisivati natječaj za idejno rješenje ili ćemo angažirati neku firmu. Općine koje su raspisale natječaj dobile su takve prijave koje nisu imale dobar heraldički opis, pa iz tog razloga nisu dobili odobrenje od ministarstva uprave. Raspitivali smo se i o tome što bi grb mogao sadržavati, pa je gosp. Dragičevića rekao da na našem području raste trava **ozimica,** a da su za općinu karakteristični i ritovi i trska.

Kata Cvitković – malo smo istraživali i povijest ( na našem području se nalaze arheološka nalazišta, pronađeni su ostaci rimskog građevnog materijala, keramike , rimskih novaca …) Dobili smo ponudu od firme Heraldik art iz Rijeke koja ima dobru suradnju s ministarstvom i koja je izradila već preko 300 grbova i zastava, ponuda iznosi 7.500,00 kn bez PDV-a.

Zdravko Galović – treba otići u muzej i malo se raspitati.

Damir Tkalec – mišljenja je da se ne trebamo vraćati u prošlost, treba misliti na sadašnjost.

Nakon kraće rasprave, na prijedlog Tomislava Panenića dogovoreno je da se raspiše javni poziv za idejno rješenje grba, a prijedlog koje odabere vijeće dati firmi koja će onda sve do kraja odraditi.

ZAPISNIČAR PREDSJEDNIK OPĆINSKOG VIJEĆA

Kata Cvitković Dubravko Martić